Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 16834

1. fejezet Meghatározások Megjegyzés: A “Rádióösszeköttetési Szabályzatra” vonatkozó összes utalás a Nemzetközi Távközlési Unió (ITU) által közzétett rádióösszeköttetési előírásokra vonatkozik, amelyet a Rádiótávközlési Világkonferencia általában két vagy három évenként megtartott üléseinek végső határozatai alapján időről időre rendszeresen módosítanak. A légiforgalmi rádió rendszerek frekvencia felhasználását érintő ITU eljárások további tájékoztatóit az elfogadott ICAO feladatokat is tartalmazó Rádió Frekvencia Tartomány Előírások a Polgári Légiközlekedés részére című kézikönyv tartalmazza (Doc 9718). Amennyiben az Annex jelen kötetében a következő kifejezéseket alkalmazzák, azok az alábbi jelentéssel rendelkeznek: Az összeköttetés alternatív módszere — Alternative means of communication Az elsődlegesen használt módszer mellett alkalmazott, azonos műszaki jellemzőkkel rendelkező összeköttetés. Két csatornás egy-irányú összeköttetés — Double channel simplex Egyszerű, szimplex összeköttetési módszer, amely minden irányba egy-egy frekvencia csatornát használ. Megjegyzés: Ezt a módszer néha kereszt-hullámsáv módszernek is nevezik. 2007/70/II. szám Párhuzamos összeköttetés — Duplex Két állomás közötti összeköttetési módszer, amelynél a távközlés mindkét irányba egyidejűleg bonyolódhat. Frekvencia csatorna — Frequency channel A frekvencia hullámsáv tartomány folyamatos szakasza, amely egy meghatározott adás-osztályt alkalmazó távközlési összeköttetésre alkalmas. Megjegyzés: Az adások osztályozását és az adott távközlési összeköttetésnek megfelelő frekvencia hullámsáv egységekre vonatkozó tájékoztatásokat a Rádióösszeköttetési Előírások S2. cikkelye valamint S1. Függeléke határozza meg . Eltolt frekvencia sávval rendelkező egyszerű összeköttetés — Offset frequency simplex Az egyszerű, szimplex összeköttetési módszer olyan változata, amely a két állomás között mindegyik irányba egy-egy, frekvenciában kissé eltérő, azonban az üzemeltetésre kijelölt azonos frekvencia tartományba tartozó csatornát használ. Repülésüzem irányítási összeköttetések — Operational control communication Felügyelet gyakorlásához szükséges távközlési összeköttetés valamely repülési feladat megkezdésére, folytatására, befejezésére vagy kitérő repülőtérre történő irányítására a légjármű biztonsága valamint a repülés menetrendszerű, hatékony és gazdaságos végrehajtása érdekében. Megjegyzés: Ezek az összeköttetések általában a légjármű és a légijárművet üzemeltető szervezetek közötti üzenetváltáshoz szükségesek. Elsődleges összeköttetési módszer — Primary means of communication A légjármű és a földi állomások közötti összeköttetés fenntartására elsősorban alkalmazott módszer ott, ahol más alternatív módszer igénybe vételére is van lehetőség. Egy-irányú összeköttetés — Simplex Egyszerű, szimplex távközlési összeköttetési módszer, amelynél a két állomás között egyszerre csak egy irányú összeköttetés van. Megjegyzés: A légiforgalmi mozgó szolgálatok esetében ez a módszer az alábbi részekre osztható fel:

Source: https://magyarkozlony.hu/hivatalos-lapok/7e70cec03f34e3c2efd8610b865b65591eafd701/dokumentumok/a55dc160549d57fa4db0035e37c6a6a98dd1a0b9/letoltes